( ဂစ်တာသံ တစ်လျှောက်လုံး)
ဂီတဟာ ဘာသာစကားတစ်ခုပါ။
ဂီတနဲ့ အပြောဘာသာစကားတွေ နှစ်ခုလုံးဟာ တူညီတဲ့ ရည်ရွယ်ချက်ကို လုပ်ဆောင်တယ်။
နှစ်ခုစလုံးဟာ ထုတ်ဖော်ပြတဲ့ ပုံစံတွေပါ။
အခြားသူတွေနဲ ဆက်သွယ်ဖို့ နည်းလမ်းတစ်ခုအဖြစ် သုံးနိုင်တယ်။
ဖတ်လို့၊ ရေးလို့ရတယ်။
သင့်ကို ငိုအောင်၊ ရယ်အောင်၊ တွေးအောင်၊
မေးအောင် လုပ်နိုင်တယ်
တစ်ဦး(သို့) အများကို စကားပြောနိုင်တယ်။
နှစ်ခုစလုံးက သင့်စိတ်ကို လှုပ်ရှားစေနိုင်တာ သေချာတယ်။
ဖြစ်စဉ်တစ်ချို့မှာ ဂီတဟာ အပြောစကားလုံး ထက် ပိုကောင်းအောင်လုပ်ဆောင်တယ်။
အကြောင်းက ဒါကနားလည်ဖို့၊ ထိရောက်ဖို့ မလိုတာကြောင့်ပါ။
ဂီတဟာ ဘာသာစကားတစ်ခုလို့ ဂီတပညာရှင်တွေ သဘောတူကြပေမဲ့
အဲဒီလို ခံယူသဘောထားတာ ရှားတယ်။
ကျွမ်းကျင်တဲ့ ဆရာတစ်ဦးရဲ့
သင်ပြမှုအောက်မှာ တင်းကျပ်တဲ့ စည်းစနစ်တစ်ခုကို လိုက်နာရင်းနဲ့သာ
သင်ယူနိုင်တာလို့ အများက သဘေထားကြတာပါ။
ဒီနည်းကို လိုက်နာခဲ့တာ နှစ်ရာချီနေပါပြီ၊
ပွဲတွေ့ အောင်မြင်မှုရှိပေမဲ့ အချိန်တော့ အတော်ကြာပါတယ်။
တော်တော့ကို ကြာတာပါ။
ကလေးတုန်းက သင်ယူတဲ့ ပထမ ဘာသာစကားကို တွေးကြည့်ပါ။
ပိုအရေးကြီးတာက ဒါကို သင် သင်ယူခဲ့ပုံပါ။
ပထမဆုံး စကားစပြောချိန်မှာ သင်ဟာ ကလေးတစ်ယောက်ပါ၊
ဘာသာစကားကို မှားယွင်းစာ ပြောခဲ့တာတောင်မှ
အမှားတွေ လုပ်ခွင့်ရှိတယ်လေ။
အမှားတွေ ပိုလုပ်လေ
သင့်မိဘတွေ ပြုံးလေပဲလေ။
စကားပြောဖို့ သင်ယူတာဟာ တစ်ပတ်ကို အကြိမ်အနည်းငယ်ပဲ လုပ်ဖို့
သင့်ကို တစ်နေရာရာကို ပိုခဲ့တာမဟုတ်ဘူး။
သင်စကားပြောတဲ့ လူအများစုဟာ
ဝါနုတဲ့သူတွေမဟုတ်ဘူး။
ကျွမ်းကျင်ပြီးသား ပြောဆိုသူတွေပါ။
သင် စကားပြာဖို့ ကောင်းကောင်း မတတ်ခင်အထိ မိဘတွေက အခြားကလေးတွေကိုပဲ
စကားပြောဖို့ အတင်း လုပ်နေတယ်လို့ စိတ်ကူးကြည့်ပါ။
သင့်တင့်တဲ့ စကားပြောကို မလုပ်နိုင်ခင်မှာ သင်ဟာ လူကြီးဖြစ်သွားလောက်တယ််။
ဂီတစကားရပ် တစ်ခုသုံးရမယ်ဆို
ကလေးအဖြစ်နဲ့ ဝါရင့်ပညာရှင်တွေနဲ့ အလွတ်တီးမှုတ်ခွင့်ရှိတယ်။
ပထမ ဘာသာစကားကို ချဉ်းကပ်တဲ့ သဘာဝကျတဲ့နည်းအတိုင်း
ဂီတကို ချဉ်းကပ်ရင်၊
ပထမ ဘာသာစကားကို ပြောဆိုဖို့ကြာတဲ့
အလားတူ အချိန်တိုအတွင်းမှာ ပြောတတ်လိမ့်မယ်။
ဒါရဲ့သက်သေကို မိသားစုထဲက အြခားဂီတပညာရှင်တွေနဲ့
ကြီးပြင်းလာတဲ့ ကလေးရှိရာ မိသားစုတိုင်းနီးပါးမှာ မြင်နိုင်ပါတယ်၊
ဒီမှာ ဂီတ သင်ယူတာ (သို့) သင်ကြားရာမှာ လုိက်နာဖို့ သော့ချက်အနည်းငယ်ပါ။
အစမှာ အမှားတွေကို ပြင်ဆင်တာအစား ၎င်းတို့ကို ပွေ့ဖက်ပါ၊
လေဂစ်တာတီးနေတဲဘ ကလေးတစ်ယောက်လိုပေါ့၊ မှားတဲ့အသံမရှိဘူးလေ။
ငယ်ရွယ်တဲ့ ဂီတပညာရှင်တွေကို
ပြောင်မြောက်တဲ့ ဂီတပညာရှင်တွေနဲ့ နေ့စဉ်
တီးခတ်ခွင့်ပေးပါ။
ငယ်ရွယ်တဲ့ ဂီတပညာရှင်တွေကို လေ့ကျင်တာထက် တီးခတ်ဖို့ကို အားပေးပါ။
သူတို့ ပိုတီးခတ်လေ ကိုယ်ပိုင်လေ့ကျင်တာ ပိုများပါလိမ့်မယ်။
ဂီတဟာ ဂီတပညာရှင်တွဆီကလာတာပါ၊ တူရိယာက မဟုတ်ပါဘူး။
ပြီးတော့ ပိုအရေးကြီးဆုံးက
သင့်မှာ ပြောဆိုဖို့ စိတ်ဝင်စားစရာတစ်ခုခုရှိတဲ့အခါ
ဘာသာစကားဟာအကောင်းဆုံး လုပ်ဆောင်တယ်ဆိုတာ သတိရပါ။
ဂီတဆရာအများအပြားဟာ ကျောင်းသားတွေ ပြောဖို့ရှိတာကို ဘယ်တော့မှ မသိဘူး။
ပြောဖို့သင့်တာတွေကိုပဲ သူတို့ကို ကျွန်တော်တို့ ပြောတာပါ။
ကလေးတစ်ယောက်ဟာ အက္ခရာတောင် မတတ်ခင်ကကို နှစ်တွေချီပြီး စကားပြောတာပါ။
အစမှာ များလွန်းတဲ့ စည်းမျဉ်းတွေဟာ သူတို့ကို နှေးစေလိမ့်မယ်။
ကျွန်တော့အမြင် ဂီတကိုချဉ်းကပ်တာလည်း အတူတူဖြစ်သင့်တယ်။
နောက်ဆုံးတော့ ဂီတဟာလည်း ဘာသာစကားတစ်ခုပဲလေ။